Framvaren

Framvaren er en terskelfjord i Farsund kommune i Agder.Framvaren på Norgeskart.no fra Statens kartverk Den er en av få fjorder som har råtnet uten menneskelig påvirkning. Fjorden er mer enn 170 meter dyp på enkelte steder, og overvåkes i dag av forskere som referanse mot andre terskelfjorder som er forurenset av industri. På grunn av sin uberørte status ble Framvaren i juni 2013, sammen med Tauterryggen og Saltstraumen, vernet som marint verneområde i Norge – de første i sitt slag. I marine verneområder er det forbudt med trålfiske og oljeboring.Ole Magnus Rapp, De første nasjonalparkene på havets bunn, i Aftenposten 22. juni 2013, side 12-13.

Om sommeren er det båttrekk fra Sigersvollstrand ved Eidsfjorden over Listeidet til nordsiden av Framvaren. Trekket har spart mange småbåteiere for en anstrengende tur langs Listalandet, noe som ikke er risikofritt i ruskevær. Trekket har i perioder vært nedlagt. I sør har Framvaren utløp til Helvikfjorden ved den trange Straumen, der fylkesvei 679 går over kanalen i en svingbro fra 1902.

Referanser

Kategori:Verneområder i Agder
Kategori:Fjorder i Farsund
Kategori:Verneområder opprettet i 2013
Kategori:Marine verneområder i Norge